text: Tað var við sorg og skelki, at eg sunnumorgunin fekk boðini. Tað er so stutt síðan, vit báðar vóru á fundi saman í MBF-húsinum. Sum altíð vart tú greið, positiv og framskygd. Lítið visti eg, at hetta fór at verða okkara seinasti fundur.
text: #000005
text: Leila Solmunde hevur sett varandi spor eftir seg. Seinastu átta árini sum forkvinna í MBF hevur tú meistarliga og tignarliga vunnið fólki við serligum avbjóðingum størri og betri rættindi. Við tínum róliga og positiva lyndi hevur tú birt treysti og mót í mongum føroyingi. Úrslitið av tínum eldhuga, áræði og stríði kenna vit øll: Handikappolitikkur hevur ongantíð verið so sjónligur og viðurkendur millum fólk og okkum politikarar sum júst nú.
text: #000007
text: Hon hevur sanniliga møtt mótgongd. 18 ára gomul fekk hon staðfest liðagikt, sum hevur havt við sær, at hon gjørdist avlamin og noydd at nýta koyristól. Seinni upplivdu Leila og maðurin Mourits at missa sítt einasta barn. Í 2001 doyði sonurin Pauli í einari ferðsluvanlukku. Hann gjørdist bert 18 ára gamal. Hóast størri mótgongd enn tey flestu, hevur tú staðið sum kletturin. Hóast tú sjálv bardist við liðagikt, náddi tú at hjálpa og kempa fyri ein stóran skara, ið hevði hjálp fyri neyðini. Tað hevur tú gjørt fyrimyndarliga. Fyrst innan giktaøkið, har tú vart forkvinna í Giktafelag Føroya í 16 ár,
  og síðani 2004 sum forkvinna í MBF, sum er meginfelag fyri 24 limafeløg.
text: #000010
text: Annika Olsen, landsstýriskvinna í almannamálum
text: #000014